Document ID: 32004D0831

KOMISIJAS LĒMUMS
(2004. gada 3. decembris),
ar ko groza Lēmumu 2003/526/EK par kontroles pasākumiem pret klasisko cūku mēri Ziemeļreinā-Vestfālenē, Vācijā un Slovākijā
(izziņots ar dokumenta numuru K(2004) 4506)
(Dokuments attiecas uz EEZ)
(2004/831/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
tā kā:
(1)
Reaģējot uz klasiskā cūku mēra uzliesmojumiem dažās dalībvalstīs, tika pieņemts Komisijas 2003. gada 18. jūlija Lēmums 2003/526/EK par aizsardzības pasākumiem pret klasisko cūku mēri dažās dalībvalstīs (2). Ar šo lēmumu noteica dažus papildu slimības kontroles pasākumus attiecībā uz šo slimību.
(2)
Klasiskā cūku mēra situācija Ziemeļreinā-Vestfālenē, Vācijā, ir būtiski uzlabojusies. Tādēļ ar Lēmumu 2003/526/EK pieņemtie pasākumi attiecībā uz Ziemeļreinu-Vestfāleni vairs nav jāpiemēro.
(3)
Slovākijā Veľký Krtíš rajonā nesen tika atklāts klasiskā cūku mēra saslimšanas gadījums savvaļas cūkām, kas iepriekš netika ņemts vērā saistībā ar šo slimību. Tādēļ Lēmums 2003/526/EK jāgroza, ņemot vērā epidemioloģisko situāciju šajā dalībvalstī.
(4)
Ņemot vērā kopējo klasiskā cūku mēra situāciju Francijā, Vācijā un Luksemburgā, ir lietderīgi pagarināt Lēmuma 2003/526/EK derīguma termiņu.
(5)
Tādēļ attiecīgi jāgroza Lēmums 2003/526/EK.
(6)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2003/526/EK groza šādi:
1)
Lēmuma 11. pantā “2004. gada 31. oktobrim” aizstāj ar “2005. gada 30. aprīlim”.
2)
Lēmuma 2003/526/EK pielikumu groza šādi:
-
I daļas 1. punktā A apakšpunktu svītro,
-
pielikuma II daļu aizstāj ar šādu tekstu:
“Lēmuma 2., 3., 5., 7. un 8. pantā minētie Slovākijas apgabali:
Rajonu veterinārijas un pārtikas pārvaldes šādos rajonos: Trnava (ko veido Piešťany, Hlohovec un Trnava rajoni); Levice (ko veido Levice rajons); Nitra (ko veido Nitra un Zlaté Moravce rajoni); Topoľčany (ko veido Topoľčany rajons); Nové Mesto nad Váhom (ko veido Nové Mesto nad Váhom rajons); Trenčín (ko veido Trenčín un Bánovce nad Bebravou rajoni) Prievidza (ko veido Prievidza un Partizánske rajoni); Púchov (ko veido Púchov un Ilava rajoni); Žiar nad Hronom (ko veido Žiar nad Hronom, Žarnovica un Banská Štiavnica rajoni); Zvolen (ko veido Zvolen un Detva rajoni); Banská Bystrica (ko veido Banská Bystrica un Brezno rajoni); Lučenec (ko veido Lučenec un Poltár rajoni); Veľký Krtíš.”
2. pants
Šis lēmums ir adresēts dalībvalstīm.
Briselē, 2004. gada 3. decembrī

Labels: 18
6